NÁRODNÁ RADA SLOVENSKEJ REPUBLIKY
III. volebné obdobie

122

Vládny návrh 

ZÁKON

z ………2003,
 
ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavebný zákon) v  znení neskorších predpisov
a o zmene a doplnení niektorých zákonov

Národná rada Slovenskej republiky sa uzniesla na tomto zákone :

Čl. I

Zákon č. 50/1976 Zb. o územnom plánovaní a stavebnom poriadku (stavebný zákon) v znení zákona č. 103/1990 Zb., zákona č. 262/1992 Zb., zákona Národnej rady Slovenskej republiky č. 136/1995 Z.z., zákona Národnej rady Slovenskej republiky č. 199/1995 Z.z., nálezu Ústavného súdu Slovenskej republiky č. 286/1996 Z.z., zákona č. 229/1997 Z.z., zákona č. 175/1999 Z.z. a zákona č. 237/2000 Z.z., zákona č. 416/2001 Z.z., zákona č. 553/2001 Z.z. a nálezu Ústavného súdu Slovenskej republiky č. 217/2002 Z.z. sa mení a dopĺňa takto :

1.	V § 108 ods. 1 sa slovo „okresného“ nahrádza slovom „stavebného“.

2.	V § 112 ods. 1 a 2, v § 113 ods. 1 a 2, v § 114 ods. 1 a v § 116 ods. 1 a 2 sa slovo „okresný“ nahrádza slovom „stavebný“.

3.	§ 117 a 118 znejú:
„§ 117
(1)	Stavebným úradom je obec. Pôsobnosť stavebného úradu je výkonom štátnej správy.

(2)	Obec, ktorá je sídlom spoločného obecného úradu,11) oznámi krajskému úradu jeho zriadenie, ako aj zoznam obcí, pre ktoré spoločný obecný úrad plní úlohy na úseku územného konania a stavebného poriadku; zoznam ministerstvo uverejňuje vo Vestníku Ministerstva životného prostredia Slovenskej republiky.

(3)	Zamestnanec vo verejnej službe, ktorý zabezpečuje činnosť stavebného úradu musí spĺňať osobitný kvalifikačný predpoklad.11a) Získanie osobitného kvalifikačného predpokladu sa overuje skúškou. Obsah a rozsah odbornej prípravy a postup pri overovaní a osvedčovaní osobitného kvalifikačného predpokladu ustanoví všeobecne záväzný právny predpis, ktorý vydá ministerstvo.
§ 118
	Vo veciach, v ktorých v správnom konaní v prvom stupni koná obec ako stavebný úrad, vykonáva štátnu správu v druhom stupni krajský úrad.“.

Poznámky pod čiarou k odkazom 11) a 11a) znejú :
„ 11) § 20a  zákona č. 369/1990 Zb. o obecnom zriadení v znení neskorších predpisov.
 11a) § 2 ods. 3 písm. b) a odseky 6 a 7 zákona č. 313/2001 Z.z. o verejnej službe.“

4.	§ 141 sa dopĺňa odsekmi 6 a 7, ktoré znejú :

	„(6) Osobitný kvalifikačný predpoklad získaný podľa osobitných predpisov17c) pred 1. januárom 2003, sa považuje za osobitný kvalifikačný predpoklad podľa tohto zákona.

	(7) Vyvlastňovacie konanie začaté podľa stavebného zákona pred 1. aprílom 2003 dokončí miestne príslušný stavebný úrad.“.

Poznámka pod čiarou k odkazu 17c) znie :
17c) Nariadenie vlády Slovenskej republiky č. 163/1992 Zb., ktorým sa ustanovujú    predpoklady pre výkon funkcií v orgánoch štátnej správy pre životné prostredie, ktoré si vyžadujú osobitnú odbornú spôsobilosť v znení neskorších predpisov, Nariadenie vlády Slovenskej republiky č. 157/1997 Z.z. o osobitných kvalifikačných predpokladoch na výkon niektorých činností v krajských úradoch a okresných úradoch.“

Čl. II

	Zákon č. 416/2001 Z.z. o prechode niektorých pôsobností z orgánov štátnej správy na obce a na vyššie územné celky sa mení takto :

1.	V § 2 písm. e) sa vypúšťajú slová „s výnimkou vyvlastňovacieho konania“.

Čl. III

Zákon Národnej rady Slovenskej republiky č. 222/1996 Z. z. o organizácii miestnej štátnej správy a o zmene a doplnení niektorých zákonov v znení neskorších predpisov sa mení  takto:

1.	V § 6 ods. 2 písm. a) sa za slovo „úrady“ vkladajú slová „alebo obce“.
2.	V § 6 ods. 2 písm. b) sa na konci pripájajú slová „a obcami“.

Čl. IV

Tento zákon nadobúda účinnosť 1. apríla 2003.